2025 m. lapkričio 5-6 d. vykusių diskusijų „Kaip 2028–2034 m. ES finansinio laikotarpio reglamentų pasiūlymai (ne)keičia Lietuvos investicijų paveikslą?“ su socialiniais ekonominiais partneriais ir regionų atstovais atmintinė
Lapkričio 5 d. renginys buvo skirtas socialiniams ekonominiams partneriams. Diskusijoje dalyvavo šių organizacijų ir institucijų atstovai:
· Lietuvos pramoninkų konfederacija;
· Lietuvos prekybos, pramonės ir amatų rūmai;
· Nacionalinė kūrybinių ir kultūrinių industrijų asociacija (KIEK Lietuva);
· Pelkių atkūrimo ir apsaugos fondas;
· Aplinkosaugos koalicija;
· Nacionalinis švietimo NVO tinklas;
· VšĮ Inovacijų agentūra;
· Lietuvos žaislų ir suvenyrų asociacija/ Lietuvos smulkiojo ir vidutinio verslo taryba;
· Lietuvos verslo konfederacija;
· Aplinkos ministerija;
· Aplinkos projektų valdymo agentūra;
· Finansų ministerija;
· Centrinė projektų valdymo agentūra.












Lapkričio 6 d. renginys buvo skirtas regionų atstovams. Diskusijoje dalyvavo šių regionų ir institucijų atstovai:
· Lietuvos darbdavių konfederacija;
· Utenos regiono plėtros taryba (Visagino savivaldybė, Molėtų savivaldybė);
· Telšių regiono plėtros tarybos kolegija (Telšių savivaldybė, Plungės savivaldybė);
· Panevėžio rajono savivaldybė;
· Panevėžio regiono plėtros taryba;
· Šiaulių regiono plėtros taryba;
· Klaipėdos regiono plėtros taryba;
· Tauragės regiono plėtros taryba;
· Marijampolės regiono plėtros taryba;
· Šilalės rajono savivaldybė;
· Tauragės rajono savivaldybė;
· Šakių rajono savivaldybė;
· Vilniaus regiono plėtros taryba;
· Klaipėdos savivaldybė;
· Kurk Lietuvai (Investuok Lietuvoje);
· Švenčionių rajono savivaldybė;
· Radviliškio rajono savivaldybė;
· Lietuvos savivaldybių asociacija;
· Miestų vietos veiklos grupių tinklas;
· Vidaus reikalų ministerija;
· Finansų ministerija.















11-06 renginio dalyviai:

Bendri diskusiniai klausimai (socialiniams ekonominiams partneriams ir regionams)
1. Vieningo fondo ir bendro Nacionalinio ir regioninio partnerystės plano struktūra 
· Kaip bendrai vertinate vieningo fondo ir plano idėją?
· Ar, jūsų nuomone, vieningas fondas ir planas atneša daugiau lankstumo, mažiau administracinės naštos?
· Ar siūlomi NRPP bendrieji ir specialieji tikslai tinkamai atspindi svarbiausius jūsų srities ir Lietuvos poreikius?







Vieningo fondo pliusai:
· Lankstumas, galimybė lėšas perskirstyti tarp sričių pagal VN poreikį – tai užtikrintų tikslingesnes investicijas, dėmesį viešajam interesui;
· Galimybė sukurti vieningą nacionalinę sistemą ir administravimą;
· Galima sinergija tarp priemonių, kad sutaptų skirtingų politikos sričių tikslai;
Vieningo fondo minusai:
· Dėl didelės apimties daug kas kartosis, bus sunku suprasti fondo administravimą, jį suvaldyti – didės administracinė našta;
· Gali nukentėti viešasis interesas, nes vienas fondas turės patenkinti skirtingo svorio interesus, tad mažesni interesai gali likti nepatenkinti.
· Trumpas besikeičiančios sistemos pereinamasis laikotarpis.
· Šiuo fondu paneigiamas planavimas „iš apačios“, nes į investicijų planavimo procesą nebus įtrauktos savivaldybių tarybos, teritorinės strategijos kuriamos jau paskutiniame etape.
· Neaišku, ar ir koks bus stebėsenos komitetas. Nacionalinis ar regioninis?
· Atsiras rizikų dėl finansavimo prisidėjimo.
Vienas regionų atstovų pabrėžė, jog Regionų komitetas pasirašė nuomonę, kad jungimo į bendrą fondą nebūtų: sujungti fondą su žemės ūkiu gali būti sudėtinga
EK į NRPP reglamentą surašė beveik visas sritis, bet regionai pasigenda dviejų – vietiniai keliai (įsipareigojimas, kad bus rūpinamasi atokiomis teritorijomis, įskaitant susisiekimą); judumas kaip viešoji paslauga – šiuo metu daugiausia žiūrima į žalinimą (pvz., siekiama pakeisti ne žalią autobusą žaliu, bet nepagalvojama, kad kai kur tiesiog reikia autobuso).
Socialinių ir ekonominių partnerių atstovai išreiškė palaikymą 43 proc. NRP plano žaliųjų investicijų tikslui bei pabrėžė, kad EK siūlomas procentas turėtų būti išlaikytas. Regionų atstovai minėjo, jog 14 proc. socialiniams tikslams pasiekti ir 43 proc. žaliesiems tikslams pasiekti nedera su principu „iš apačios“, 43 proc. reiktų mažinti, kad būtų daugiau lankstumo.




2. Į rezultatus orientuotas modelis ir reformos 
· Ar į rezultatus orientuotas NRP įgyvendinimo modelis prisidės prie taiklesnių ir rezultatyvesnių investicijų?
· Kaip vertinate galimybę įgyvendinti reformas NRP plano kontekste?
· Ar yra sričių kurioms atsiskaitymo už rezultatus modelis nebūtų efektyvus?





· Atsiras rizikų dėl reformos įgyvendinimo kaskadavimo;
· Rizikos – rodiklių metodologija ir laikas;
· Rizikos – reformos įgyvendinimo laikas (gal būti per trumpas);
· Rizika – keičiantis situacijai suderėti rodikliai gali būti nepasiekiami;
· Iššūkis – susitarimas dėl rodiklių.
· Į rezultatus orientuotas modelis dalies vertinamas teigiamai, bet rodikliai turėtų būti konkretūs, susieti su investicijomis, turėtų būti galimybė supaprastinti taisykles – išlaidų patikrinimas bei taikymas projekto lygmeniu – kuo plačiau ir kuo lanksčiau. Kiti mano, kad į rezultatus orientuotas modelis atneša daugiau rizikos nei naudos.
· Svarbu dėl rodiklių – kokia jų metodologija ir kaip bus nustatoma.
· Kyla klausimas ar reformos vyktų nacionaliniu lygmeniu
· Regionų požiūriu, Lietuvoje nesame užtikrinti, ko norime Sanglaudos ir regioninėje srityje, nes neturime regioninės politikos, todėl patys turim susitarti, kokios paslaugos turi būti teikiamos, ir pagal tai susidėlioti rodiklius.
· Savivaldybės lygiu reformos, ypač didesnės, nelabai įmanomos; finansine prasme nebūtų daug naudos regionams, bet reiktų Lietuvos lygiu padaryti regioninės politikos reformą (pvz., valstybės tarnautojus paskirstyti per visą Lietuvą); reformos idėja nėra bloga, bet svarbu, kad ji prasminga, o ne dėl to, kad gautume pinigų iš ES
· Savivaldybės mato daug rizikų dėl finansavimo, pvz., skolinimosi limitai pasiekti dėl projektų; jei finansavimas už rezultatus, tai nebus gaunami pinigai, kol nepasiekti rodikliai – iš kur gaus savivaldybės pinigų?
· Svarbu suprasti, koks rezultatas – kiekybinis, kokybinis ar poveikio. Kiekybinis rezultatas ganėtinai paprastas (gali būti sudėtinga dėl infliacijos pasiekti tiek rodiklių, gali reikėtų keitimų); bet rodiklis nėra blogai iš esmės.
Keltas klausimas, koks santykis numatomas tarp NPP ir NRPP, kuris iš šių dokumentų bus tvirtinamas pirmas, įvardinant, kad būtų logiškiau, jei pirma būtų patvirtintas NPP.
· Svarbu, kad perėjimas prie į rezultatus orientuoto modelio būtų pilnas ir jame neliktų išlaidomis paremto modelio elementų.
Klausimai tik socialiniams ekonominiams partneriams
Horizontalieji principai ir reikalavimai: nuo planavimo iš apačios iki veikiančios praktikos
· Kaip vertinate su NRP planu siejamus horizontaliuosius principus?
· Kuriose srityse horizontaliųjų principų laikymasis gali kelti daugiausia iššūkių? 
· Kaip suderinti horizontaliuosius principus su kitais poreikiais (investicijų greitis, administracinės naštos mažinimas ir pan.)?
· Kaip vertinate tematinės koncentracijos reikalavimus?





Apie horizontaliuosius principus diskutavę partneriai išreiškė palaikymą ES Pagrindinių teisių chartijos ir teisės viršenybės horizontaliųjų principų taikymui, dalinosi matantys šių principų svarbą platesniame ES kontekste, tačiau akcentavo, kad projektų įgyvendinimo ir vertinimo lygmenyje dažnai kyla praktinio taikymo klausimų, nes didžioji dalis su šiais principais susijusių nuostatų yra itin plačios. Dėl to labai svarbu kaip įmanoma anksčiau gauti aiškias gaires dėl šių principų taikymo. Taip pat pabrėžta, kad administracinė našta, susijusi su horizontaliųjų principų taikymu, turėtų būti mažinama visuose investicijų planavimo, įgyvendinimo ir vertinimo lygmenyse, ne tik procedūrose tarp EK ir VN. Dalyvių teigimu, projekto lygmenyje kiekvienas papildomas reikalavimas yra papildoma administracinė našta, todėl visų horizontaliųjų ir tematinių reikalavimų visuma turėtų būti atidžiai įvertinta.

Partnerystės principo įgyvendinimas: kaip užtikrinti efektyvią partnerystę? 
· [bookmark: _Hlk214890883]Kokį savo indėlį matytumėte NRPP programavime, įgyvendinime, stebėsenoje ir vertinime? 
· Jei NRP plano įgyvendinimą prižiūrės keli Stebėsenos komitetai, koks koordinuojančio  komiteto specifinis vaidmuo būtų reikalingas? 
· Kaip užtikrinti aktyvų partnerių įtraukimą?






Diskusijoje dalyvavusių partnerių iš nevyriausybinių organizacijų teigimu kokybiškam įsitraukimui į stebėsenos komiteto veiklą trukdo laiko ir aiškumo dėl svarstomų klausimų trūkumas:
· Dažnai tie patys partneriai kviečiami dalyvauti įvairiose skirtingų valstybinių institucijų organizuojamose darbo grupėse, komitetuose ir pan., todėl įsigilinti į kiekviename formate svarstomus klausimus pritrūksta laiko.
· Dalyvavimas tarpinstitucinio bendradarbiavimo formatuose dažnai neįeina į partnerių atstovų funkcijas, todėl iškelta idėja kompensuoti partnerių dalyvavimą SK veikloje.
· Svarstomi klausimai dažnai būna specifiški, sunkiai suprantami, aprašyti formalia teisine kalba. Siekiant aktyvesnio partnerių įsitraukimo, būtų naudinga gauti svarstomų klausimų santrauką „vartotojui draugiškesne“ kalba.
· Kaip geroji praktika paminėtas Kultūros ministerijos bendradarbiavimas su socialiniais ir ekonominiais partneriais: prieš svarstant su kultūros ir kūrybinių industrijų investicijomis susijusius klausimus SK, KM aptaria juos su savo socialiniais ir ekonominiais partneriais, sudarant galimybę partneriams įsigilinti ir pateikti pastabas.
· Partnerių dalinosi, kad jų manymu, kai klausimas svarstomas komiteto posėdyje, yra per vėlu kelti klausimus ar prieštarauti (FM kolegos sureagavo, kad klausimai ir prieštaravimai yra labai laukiami).




Klausimai tik regionų atstovams 


Teritoriniai aspektai:
· Kaip Reglamente nustatyti reikalavimai teritorinėms strategijoms dera su planavimo „iš apačios“ principais? 
· Kaip vertinate NRP reglamente pasiūlytas vietos bendradarbiavimo iniciatyvas? 
· Kaip vertinate 2021-2027 m. laikotarpio Interreg programoje pasiektų rezultatų tęstinumą ir tolesnę plėtrą siekiant 2028- 2034m. tikslų: saugesnė Europa, geresnis bendradarbiavimo valdymas ir atsparesni regionai?






· Svarbus planavimas „iš apačios“ ir lankstumas: regionai turėtų būti įtraukti į NPP rengimą.
· BVIP vertinamas teigiamai, bet sujungti BIVP ir Leader netikslinga. Reikia daugiau investuoti į aktyvią, veiklią visuomenės dalį.
· Vietos bendradarbiavimo iniciatyvos:
· Suderinamumas yra, išlaikyti;
· Nekeisti struktūrų, nejungti;
· Rasti būdą finansuoti bendras veiklas (projektus).
· Pasienio su teroristinėmis valstybėmis regionai turi būti stiprinami, taip pat Baltijos valstybių ir Ukrainos bendradarbiavimas ES Baltijos jūros regiono kontekste.
· Būtina stiprinti pilietinę visuomenę, bendradarbiauti.
· RPT įtraukiant partnerius = SK.
· Svarbu, kad būtų tęsiama VVG veikla
· Urbact tęstinumas.
· SR yra ne tik Vilniaus miestas, bet ir kitos savivaldybės, jų lygmuo yra kai kur žemesnis, nei VVL‘o regionų
· Strategijų atranka SK nedera su principu „iš apačios“.
· Tvari miestų plėtra dera su principu „iš apačios“.
